Lektionsplan: Historiebrug i spillefilm

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1/2 lektion) | Intro til forløbet – tema og studieteknik |  | Eleven kan   * finde rundt på hjemmesiden * fortælle, hvad man skal gøre for at få mest ud af forløbet | * Se videoen ”Vejledning i brug af…” på klassen * Lad eleverne læse siden ”OPSTART – Kom indenfor” og tal igennem med dem, hvad forskellen er på at blive undervist samlet på klassen og at sidde individuelt foran en skærm |  |
| 2  (1 lektion) | Film, virkelighed og historie | Eleven kan analysere konstruktion og brug af historiske fortællinger med samtids- og fremtidsrettet sigte  Eleven kan diskutere egen og andres historiske bevidsthed | Eleven kan   * fortælle om, hvordan film påvirker min opfattelse af fortid * redegøre for forskellen på fortid og historie * argumentere for, at historiske spillefilm ikke er en gengivelse af fortiden | * Læsning af læringsmålene (1.1) * Introduktionsvideoen (1.2) og efterfølgende refleksionsopgave (1.3) * Video om ”Film, virkelighed og historie” (1.4) * Videnstest (1.5) |  |
| 3  (1 lektion) | Film som genre | Eleven kan analysere konstruktion og brug af historiske fortællinger med samtids- og fremtidsrettet sigte | Eleven kan   * gøre rede for fællestræk ved spillefilm som genre * bruge min viden om spillefilm som genre til skitsere en drejebog til en historisk spillefilm | * Læsning af læringsmålene (2.1) * Brainstorm for at aktivere forhåndsviden om film (2.2) * Video om ”Film som genre” (2.3) * Elever fremstiller drejebog for egen fiktiv historisk film (2.4) |  |
| 4  (1 lektion) | Historiens rolle i film | Eleven kan analysere konstruktion og brug af historiske fortællinger med samtids- og fremtidsrettet sigte | Eleven kan   * beskrive forskellige måder, som historiske spillefilm bruger fortiden på. * analysere og karakterisere historiske spillefilms måder at bruge fortiden på. | * Læsning af læringsmålene (3.1) * Videoen ”Historiens rolle i film” (3.2) * Elever løser opgave om to Tordenskjold film (3.3) |  |
| 5  (1 lektion) | Film og kollektiv historiebevidsthed 1 | Eleven kan analysere konstruktion og brug af historiske fortællinger med samtids- og fremtidsrettet sigte  Eleven kan diskutere egen og andres historiske bevidsthed | Eleven kan   * redegøre for, hvad ‘kollektiv historiebevidsthed’ er. * redegøre for, hvorfor og hvordan en historisk spillefilm forsøger at få os til at identificere os med personer, tematikker og morale. * vise, hvordan en historisk spillefilm er præget af den kollektive historiebevidsthed, der eksisterede, da den blev skabt. | * Læsning af læringsmålene (4.1) * Videoen ”Spillefilm og kollektiv historiebevidsthed” (4.2) * Videnstest (4.3) |  |
| 6  (1,5 lektioner) | Film og kollektiv historiebevidsthed 2 | Eleven kan analysere konstruktion og brug af historiske fortællinger med samtids- og fremtidsrettet sigte  Eleven kan diskutere egen og andres historiske bevidsthed | Eleven kan   * forklare begreberne ‘kollektiv historiebevidsthed’ og ‘erindringspolitik’. * ud fra westernfilm vise, at den kollektive historiebevidsthed om indianerne og de hvide har ændret sig over tid. * ud fra analysemodellen forklare de fire forskellige vinkler, man kan analysere film ud fra. | * Læsning af læringsmålene (5.1) * Videoen ”Kollektiv historiebevidsthed og erindringspolitik” (5.2) * Videnstest (5.3) * Videoen ”Den kollektive historiebevidsthed ændrer sig” (5.4) * Analysemodellen som opsamling på alle dele af forløbet – se video og gennemlæs teksten (5.5) |  |
| 7  (3 lektioner) | Projekt om besættelsestiden | Eleven kan analysere konstruktion og brug af historiske fortællinger med samtids- og fremtidsrettet sigte  Eleven kan diskutere egen og andres historiske bevidsthed | Eleven kan   * finde klip fra historiske spillefilm, der viser, at fortællingen om besættelsestiden og dens aktører har ændret sig. * bruge klippene til at gøre rede for forandringerne. * fremstille en video, der ved hjælp af klip fra historiske spillefilm beskriver og forklarer ændringer af fortællinger om besættelsestiden over tid. * forklare, hvordan ændringerne af historiske spillefilms fremstilling af besættelsestiden er et udtryk for ændringer i den kollektive historiebevidsthed. | * Læsning af læringsmålene (6.1) * Læsning af ”Historisk baggrund” (6.2) * Eleverne finder 3 videoklip fra film om besættelsen og laver derudfra en digital reportage (6.3). * Eleverne præsenterer deres digitale reportage for resten af klassen (6.3). * Evaluering af forløb ved at udfylde spørgeskemaet under ”Evaluering af MOOC |  |

# Forslag til:

## Evalueringsformer

I forløbet er der indbygget forskellige former for evaluering. Dels indgår der videnstest, der er designet til at afprøve, om eleverne har forstået de centrale begreber. De begreber, der testes, er typisk 2. ordens- og/eller metodebegreber, der viser, om eleverne tænker, som der lægges op til i den analysetilgang, der introduceres. Dels indgår der mere åbne opgaver, hvor eleverne får mulighed for at anvende de introducerede værktøjer ved at skrive ind i foraene nederst på siderne og kommentere på andres svar. Her er der ikke entydige svar, men ud fra elevernes besvarelser kan man afkode, om de har forstået essensen. En udvidet version af denne sidste opgavetype er det afsluttende projekt, hvor eleverne for alvor kan vise, hvor meget de har fået ud af forløbet gennem deres digitale produkter.

# Øvrige gode råd og kommentarer

Forløbet, som det ligger på hjemmesiden, er i sin struktur udviklet som et MOOC, dvs. at det grundlæggende er designet til, at eleverne skal gennemføre det individuelt foran hver sin computer. Det består af (video-)introduktioner til centrale faglige begreber og tilgange samt forskellige typer af øvelser. Der er således både tests, der tjekker elevernes greb om begreber og mere åbent tænkte opgaver, hvor eleverne sammen kan udvikle en forståelse ved at skrive indlæg, kommentere på andre elevers bidrag og læse de andres kommentarer til egne indlæg. De bliver introduceret til denne måde at arbejde på – altså hvad de kan forventes at lære, og hvad der kræves af dem for at få mest ud af forløbet – gennem introvideoen og opstartssiden.

Det står dig naturligvis frit for at bruge MOOC’et på andre måder end denne, fx ved at lade eleverne arbejde to og to sammen. På den måde får de mulighed for i højere grad at diskutere de enkelte opgaver – måske også bliver mere trygge ved at skrive i de offentlige opgavefora. Det vil desuden være oplagt at variere ved at lade nogle af videoerne, refleksionerne og opsamlingerne på opgaverne foregå som fælles aktiviteter frem for, at eleverne skal sidde med det hele alene foran deres egen skærm.

Endelig kan du overveje at ændre lidt på form og indhold i nogle af opgaverne. Fordi vores hjemmeside ikke tillader, at man uploader billeder og film i opgaveforaene, har vi været nødt til kun at konstruere øvelser med tekstprodukter. Tænk derfor over, om du ikke skal konvertere nogle af øvelserne til mere kreative og/eller multimodale produkter. Fx kunne vi foreslå, at du ved øvelse 2.4, hvor eleverne skal lave et storyboard til en film, benytter en af de mange elektroniske storyboard-generatorer, der findes på nettet, fx den, som du kan finde på <http://generator.acmi.net.au/storyboard>.

BEMÆRK, AT DER PÅ <http://historielab.dk/til-undervisningen/mooc/historie-i-spillefilm-for-laerere/> FINDES ET ONLINE-KURSUS FOR LÆRERE OM SAMME EMNE, SOM KAN KLÆDE DIG FAGLIGT PÅ TIL AT GENNEMFØRE ELEV-DELEN.